TÉMA: **OCHRANA SPOTREBITEĽA, REKLAMÁCIA**

***Milí žiaci 9.A a 9.B***,

v rámci vášho samoštúdia počas týchto dní budete pracovať s dvoma dokumentmi, t.j. ***„Ochrana spotrebiteľa- 1. časť a 2. časť“.***

Vyššie uvedené dokumenty si **prečítajte** a z *„Ochrany spotrebiteľa- 1. časť“* si vytvorte **poznámky** do svojich zošitov (kontrola poznámok prebehne po nástupe do školy).

Po začatí čítania prídete na to, že mnohé informácie už viete a máte ich už zapísané. Preto vaše poznámky začnú ***„Vybranými právami spotrebiteľa a povinnosťami predávajúceho“.*** Téma reklamácia, práva a povinnosti kupujúceho či predávajúceho slúži na prehĺbenie učiva, pričom ho využijete v každodennom živote, nakoľko sa s nákupom v kamenných predajniach či na internete stretávame často. Po zadaní do googlu „oblečenie z internetu vs. realita“ sa mnohí z nás v takejto situácii nájdu. Výsledok vyhľadávania obrázkov pre dopyt smejuci sa smajlik



Súčasťou oboch vyššie uvedených dokumentov sú aj ukážky praktických prípadov a úloh. Každý z vás si vyberie ľubovoľné 3 úlohy z oboch častí a vypracuje ich do zošita. Vaše vypracovania budú hodnotené.



Zároveň vám ponúkam aj nápad, ako stráviť tieto dni so súrodencami, rodičmi či starými rodičmi. ☺ Prepojte vaše samoštúdium/školu so zábavou a zahrajte si **hru reklamácia**. Stačí si vytvoriť kartičky s rôznymi slovami (napr. mravec, zuby, váha, kopyto....). Vytiahne si jednu kartičku s tovarom, ktorý idete reklamovať, pričom predavač (rodič, súrodenec....) nevie, aký tovar vlastne reklamujete. Na základe vášho opisu ho má uhádnuť.

TÉMA: **VPLYV REKLAMY NA SPOTREBITREĽOV**

str. 67/68

***Milí žiaci 9.A a 9.B***,

jednou z ďalších tém z rozširujúceho učiva je aj **„Vplyv reklamy na spotrebiteľov“.** Prečítate si ju v učebnici **Občianska náuka pre 9. ročník základnej školy** na **str. 67/68**. Zároveň si z tejto témy vytvorte **poznámky do svojich zošitov.**

**ZADANIE PROJEKTU:**

Určite si mnohí z vás v televízii všimli, že reklamy, ktoré boli vysielane minimálne 10x denne zo dňa na deň zmizli z televíznych obrazoviek. Zamysleli ste sa však prečo? Rada pre reklamu (RPR) je orgán etickej samoregulácie reklamy. Hlavným cieľom RPR je zabezpečovať a presadzovať, aby sa na území Slovenskej Republiky šírila čestná, slušná, decentná, legálna a pravdivá reklama. **Čo bude vašou úlohou:** otvoríte si nasledovný link: <http://www.rpr.sk/>. Po otvorení nájdete hneď vpravo ikonku so slovom **„Nálezy“,** rozkliknete ju. Opäť vpravo máte **„Nálezy Arbitrážnej komisie RPR“** a vyhľadávač. Vyhľadáte si ľubovoľnú reklamu a vytvoríte prezentáciu v programe PowerPoint. Prezentácia bude obsahovať: tematické pozadie k danej reklame, billboardu, plagátu; názov; znenie sťažnosti; konkrétnu ukážku/video/plagát reklamy; vyjadrenie zadávateľa; vyjadrenie komisie a rozhodnutie.

**! Prezentáciu zašlite na e-mail:** [**madejova.vladka@gmail.com**](mailto:madejova.vladka@gmail.com)**. Ak z akéhokoľvek dôvodu nemôžete spraviť prezentáciu, prinesiete projekt ako sme zvyknutí po nástupe do školy.**

**Zadanie vypracovať do 27.03.2020.**

S pozdravom

p. uč. Madejová